En middelsstor (ca. 15 millimeter), kraftig, blank, brunsvart hornbille med gulbrune dekkvinger. Hodet har en bred, nokså mye framstikkende snute. Beina er mørkt rødlige, dekkvingene gulbrune med smale, svarte tegninger. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Oversiden er fint og spredt punktert.